A BIZOTTSÁG 891/2006/EK RENDELETE
(2006. június 16.)
a 796/2006/EK rendelettel megnyitott folyamatos pályázati eljárás keretében zajló első egyedi pályázati felhívás tekintetében a vaj maximális felvásárlási árának megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkére,
mivel:
(1)
A vaj- és tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendelet (2) 16. cikkének (2) bekezdése értelmében az Európai Unió Hivatalos Lapjában a 796/2006/EK bizottsági rendelettel (3) megnyitott folyamatos pályázati eljárás keretében pályázati felhívást tettek közzé vaj felvásárlása céljából.
(2)
A 2771/1999/EK rendelet 17b. cikkével összhangban az egyedi pályázati felhívásra kapott válaszok fényében meg kell állapítani egy maximális felvásárlási árat vagy határozatot kell hozni arról, hogy azt nem ítélik oda senkinek.
(3)
Az első egyedi pályázati felhívásra kapott pályázatok fényében meg kell határozni egy felvásárlási árat.
(4)
A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
A 796/2006/EK rendelettel megnyitott folyamatos pályázati eljárás keretében zajló első egyedi pályázati felhívás tekintetében - amelyre vonatkozóan a pályázatok benyújtásának határideje 2006. június 13-án járt le - a vaj felvásárlási ára 246,19 EUR/100 kg.
2. cikk
Ez a rendelet 2006. június 17-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 16-án.